Document ID: /roh_data/filtered/fineweb-2-filterrobots_roh.jsonl.gz/34897

Durant ils proxims trais onns vul la citad da Cuira sanar ils rempars en la Plessur. Quels sajan donnegiads en divers lieus. La regenza ha approvà l'ultima da trais etappas da construcziun. Questa etappa cumpiglia ils trajects tranter la punt Bodmer e la punt Metzger sco er sut la punt Totengut fin sut la cascada da la Plessur.
Ils custs totals da quest project muntan a radund 1,4 milliuns francs. Il chantun ha approvà per quest intent ina contribuziun federala da 490'000 francs, sco er duas contribuziuns chantunalas da totalmain 343'000 francs.